Document ID: 31991R2145

ΚΑΝΟΝΙΣΜΟΣ ( ΕΟΚ ) αριθ . 2145/91 ΤΟΥ ΣΥΜΒΟΥΛΙΟΥ της 15ης Ιουλίου 1991 για την τροποποίηση του κανονισμού ( ΕΟΚ ) αριθ . 790/89 όσον αφορά το ανώτατο όριο της ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και των χαρουπιών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1623/91 ( 2 ), και ιδίως το άρθρο 14δ παράγραφος 3,
την πρόταση της Επιτροπής ( 3 ),
τη γνώμη του Ευρωπαϊκού Κοινοβουλίου ( 4 ),
Εκτιμώντας :
ότι ο κανονισμός ( ΕΟΚ ) αριθ . 790/89 ( 5 ) καθόρισε το ανώτατο όριο ανά εκτάριο της χρηματοδοτικής συμμετοχής του κράτους μέλους και της Κοινότητας στα σχέδια βελτίωσης της ποιότητας καθώς και της εμπορίας που αναφέρονται στο άρθρο 14δ του κανονισμού ( ΕΟΚ ) αριθ . 1035/72 - ότι η ενίσχυση αυτή αποσκοπεί να ευνοήσει κυρίως τις ενέργειες εκρίζωσης που ακολουθούνται από αναφύτευση ή/και μετατροπή των ποικιλιών - ότι, για να εξασφαλισθεί η ουσιαστική πραγματοποίηση του στόχου αυτού, πρέπει να υποδιαιρεθεί το ανώτατο ποσό ανά εκτάριο έτσι ώστε να ληφθεί υπόψη η ιδιαίτερη φύση καθεμίας από τις ενέργειες που διεξήχθησαν για την εκτέλεση του σχεδίου - ότι ένα πρώτο ανώτατο όριο που να αντιστοιχεί στο σημαντικότερο τμήμα της κοινοτικής χρηματοδότησης πρέπει να καλύπτει τις ενέργειες που συμβάλλουν περισσότερο, από τεχνική άποψη, στη βελτίωση της ποιότητας, και οι οποίες, με βάση την εμπειρία μπορούν να πραγματοποιούνται κάθε έτος μόνο σε ένα τμήμα σχετικά περιορισμένο του οπωρώνα που καλύπτεται από το σχέδιο - ότι πρέπει να επεκταθεί η χρηματοδότηση αυτή για να ληφθεί υπόψη σύστημα εκτέλεσης των ενεργειών που να μην θίγει το παραγωγικό κεφάλαιο των οργανώσεων παραγωγών - ότι ένα δεύτερο ανώτατο όριο, κατώτερο του προηγούμενου, πρέπει να χρηματοδοτεί τις άλλες ενέργειες που αφορούν το υπόλοιπο τμήμα του οπωρώνα το οποίο δεν αποτελεί αντικείμενο ουσιαστικών εργασιών για τη βελτίωση της ποιότητας -
ότι πρέπει να προβλεφθεί μεταβατική περίοδος έτσι ώστε να μπορέσουν να πραγματοποιηθούν οι ενδεχόμενες προσαρμογές και αναθεωρήσεις των σχεδίων που έχουν εγκριθεί κατά την ημερομηνία έναρξης του παρόντος κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Το άρθρο 2 του κανονισμού ( ΕΟΚ ) αριθ . 790/89 αντικαθίσταται από το ακόλουθο κείμενο :
"Άρθρο 2
Το ανώτατο ποσό ανά εκτάριο που αναφέρεται στο άρθρο 14δ παράγραφος 2 του κανονισμού ( ΕΟΚ ) αριθ . 1035/72 για ένα σχέδιο που πραγματοποιείται σε διάστημα δέκα ετών, αναλύεται ως εξής :
1 . Ενα ανώτατο ποσό 475 Ecu ετησίως επί πέντε έτη αφορά ενέργειες εκρίζωσης που ακολουθούνται από αναφύτευση ή/και μετατροπή ποικιλιών .
Το ανώτατο αυτό ποσό καλύπτει τη χρηματοδότηση των εργασιών που συνδέονται με την εκτέλεση των προαναφερθεισών ενεργειών, οι οποίες αφορούν, έκταση το πολύ ίση με το 40 % της συνολικής έκτασης του οπωρώνα που καλύπτεται από το σχέδιο, εκ της οποίας 20 % κατ' ανώτατο όριο τα δύο πρώτα έτη εκτέλεσης του σχεδίου και 20 % κατ' ανώτατο όριο τα άλλα τρία έτη .
Για τα υπόλοιπα έτη εκτέλεσης του σχεδίου,το καταβαλλόμενο ανώτατο ποσό για τις εκτάσεις στις οποίες διενεργείται αναφύτευση ή μετατροπή, είναι 200 Ecu ετησίως .
2 . Ένα ανώτατο ποσό 200 Ecu ετησίως, κατά τη διάρκεια δεκαετούς περιόδου, για τις εργασίες που συνδέονται με την εκτέλεση άλλων ενεργειών οι οποίες αφορούν το υπόλοιπο τμήμα του οπωρώνα ." Άρθρο 2 Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 33 του κανονισμού ( ΕΟΚ ) αριθ . 1035/72 .
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται :
α ) αμέσως, για τα σχέδια βελτίωσης της ποιότητας και της εμπορίας που εγκρίνονται από την ημερομηνία έναρξης ισχύος του -
β ) από την 1η Σεπτεμβρίου 1993, για τα σχέδια που έχουν εγκριθεί πριν από την ημερομηνία έναρξης ισχύος που ορίζεται στο πρώτο εδάφιο .
Ο παρών κανονισμός δεν εφαρμόζεται για τις δαπάνες που έχουν αναληφθεί πριν από την ημερομηνία έναρξης ισχύος που αναφέρεται στο πρώτο εδάφιο, όσον αφορά την εκτέλεση των σχεδίων που έχουν εγκριθεί προηγουμένως . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 15 Ιουλίου 1991 .

Labels: 17
19
6